armvectores/hy_wikipedia_2023 huggingface dataset:
Պոսուելո դե Կալատրավա

Պոսուելո դե Կալատրավա (իսպ.՝ Pozuelo de Calatrava), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 99,67 կմ2։ Բնակչությունը՝ 3064 (2010 թվականին)։ 


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2016-04-15 at the Wayback Machine.
MIUI

MIUI (Հապավումը բացվում է ինչպես՝ Mi User Interface  և արտասանվում ինչպես՝ "Մի Յու Այ"), ՕՀ նախատեսված սմարթֆոնների և պլանշետների համար, այն ստեղծվել է Xiaomi-ի կողմից, որի համար որպես հիմք օգտագործվել է Google-ի Android օպերացիոն համակարգը։ MIUI-ում ընդգրկված են Android և iOS համակարգերի հաջողված ֆունկցիաներ, որոնք տեղ չեն գտել ստանդարտ Android համակարգում, դրանցից են նոր տեսախցիկը, նվագարկիչը, թեմաների ապահովումը։
Xiaomi-ն թողարկել է տարբեր սմարթֆոններ, որոնցից բոլորը վաճառքի են հանվում նախապես տեղադրված MIUI համակարգով, բացի իր իսկ սարքերից Xiaomi-ն տրամադրում է MIUI ՕՀ-ը այլ արտադրողների սարքերի մեջ տեղադրելու հնարավորություն, ինչպիսիք են՝ Samsung, Sony, HTC, LG, One Plus և Nexus.


== Զարգացում ==
MIUI-ը հիմնված է Android-ի և CyanogenMod-ի ելքային կոդերի վրա. Սկզբնական շրջանում կոդավորվել է չինարեն լեզվով, Xiaomi-ն ավելացրել է մի քանի հավելված ՕՀ-ը բարելավելու համար, ավելացվել էն MiTalk-ը, որը իրենից ներկայացնում է Blackberry Messenger-ի և iMessage-ի նման հավելված (4-5-րդ տարբերակներից տեղադրվում է առանձին), նշումները, պահուստը, երգերի նվագարկիչը, նկարների սրահը և այլ ծրագրեր․ MIUI-ի թարմացումները տարածվում են ամեն ուրբաթ (բացառությամբ տոների) ОТА (Օդային) տարբերակով։ Այնուհետև այն օգտատերերի կողմից թարգմանվում է այլ լեզուներով և տարածվում ոչ պաշտոնական միջոցներով։


=== MIUI-ը և Google Play ծառայությունները ===
Google-ը ունեցել է տարաձայնություններ Չինաստանի կառավարության հետ, այդ իսկ պատճառով, չինաստանի համար նախատեսված Xiaomi ապրանքներում բացակայում են Google Play ծառայությունները, սակայն Xiaomi-ի տեխնիկան տարածում է գտել նաև չինաստանից դուրս, այդ իսկ պատճառով միջազգային շուկայի համար նախատեսված սարքավորումները մատակարարվում են արդեն իսկ տեղադրված Google Play ծառայութուններով և հավելվածներով, ինչպիսիք են՝ Gmail, Google Maps, իսկ MIUI-ի գլոբալ տարբերակը սերտիֆիկացված է Google-ի կողմից։


== Տարբերակների պատմություն ==


== Ծանոթագրություններ ==
Ցվետլի աբբայություն

Ցվետլի աբբայություն (գերմ.՝ Zwettl), կաթոլիկ եկեղեցի ավստրիական Ցվետլ բնակավայրի մոտ (Ստորին Ավստրիայի նահանգ)։


== Դիրք ==
Եկեղեցին գտնվում է Կամպ գետի աջ ափին՝ Ցվետլ գյուղից 2 կմ հեռավորությամբ։ Եկեղեցուց 35 կմ հարավ–արևելք գտնվում է Կրեմս քաղաքը, իսկ 75 կմ հեռավորությամբ՝ Վիեննան։


== Պատմություն ==
Ցվետլի աբբայությունը հիմնվել է 1137 թվականին՝ դառնալով Հայլիգենկրոյց եկեղեցու առաջին «դուստր մենաստանը»։ Աբբայության հիմնադրումը հաստատվել է Ինոկենտ II (1140) պապի կողմից։
Եկեղեցու առաջին շինությունները կառուցվել են հիմնադրումից կարճ ժամանակ անց․ արդեն 1159 թվականին եկեղեցին օծվել է։ Մնացած շինությունների կառուցումն ավարտվել է 1218 թվականին։ 13–րդ դարում Ցվետլի եկեղեցին Ավստրիայի ամենահարուստ և ազդեցիկ եկեղեցիներից էր։
15–րդ դարում եկեղեցին մի քանի անգամ թալանվել է։ Այսպես՝ 1426 թվականին 4 000 հուսիտներ թալանել և այրել են եկեղեցին։ Եկեղեցին գոթական ոճով վերակառուցվել է աբբա Յոհանի օրոք (1437-51), սակայն նախկին փառքը չի վերստացել։ 15–րդ դարի վերջին այնտեղ ապրում էր 40 վանական։ Ռեֆորմացիայի շրջանում աբբայությունում մնացել էր ընդամենը վեց վանական և մեկ քահանա։ Գոյատևման համար աբբայությունը ստիպված վաճառել է երբեմնի ընդարձակ հողատարածությունները։

Ցվետլի ծաղկման նոր շրջանը սկսվել է 16–րդ դարում՝ աբբա Էրազմի օրոք։ Երեսնամյա պատերազմի և օսմանյան ներխուժումների ընթացքում երջանիկ պատահականությամբ եկեղեցին չի տուժել։ Մելխիոր աբբայի օրոք (1706—1747) եկեղեցին հասել է իր ծաղկման գագաթնակետին․ աբբայությունը ընդարձակվել է, կառուցվել են նոր շինություններ։ Մելխիորը հիմնել է դպրոց, որտեղ ուսուցանել են փիլիսոփայություն և աստվածաբանություն։ Աբբայի օրոք հարստացել է գրադարանը։
Հովսեփ II–ի կառավարման շրջանում Ցվետլի աբբայությանը, ինչպես շատ այլ եկեղեցիների, սպառնում էր փակման վտանգը, սակայն հաջողվել է դրանից խուսափել՝ դպրոցին կից գործող եկեղեցու շնորհիվ։ 19–րդ դարում սկսվում է վանքի աստիճանական անկումը, որը, սակայն, փակման չի հանգեցնում։


== Ճարտարապետություն ==
Քանի որ եկեղեցին մի քանի անգամ վերականգնվել է, նրան բնորոշ է ճարտարապետական ոճերի միախառնումը։ Այստեղ զգացվում են ռոմանական, գոթիկայի և բարոկկոյի ոճական դրսևորումները։ Եկեղեցու խորանը մեզ է հասել 17–րդ դարից․ այն պատրաստված է բազմագույն մարմարից։ Երգեհոնը ստեղծվել է 1731 թվականին Յոհան Էգեդահերի կողմից։ Այն համարվում է Ստորին Ավստրիայի ամենամեծ և թանկ երգեհոններից մեկը։


== Նոր ժամանակաշրջան ==

Ցվետլը գործող եկեղեցի է, որում հաշվվում է մոտ 23 հոգևորական։ Ցվետլի հոգևորականները սպասարկում են մոտակա 14 համայնքները։ Եկեղեցու մի մասը բաց է այցելությունների համար։ Հնարավոր է նաև այցելությունը եկեղեցական այգի և գինու ստորերկրյա մառաններ։
Աբբայության գրադարանում հաշվվում է մոտ 60 000 հատոր գիրք, 420 ձեռագիր, 500 ինկունաբուլաներ։ Եկեղեցուն պատկանում է 2 500 հա անտառային տարածք, 35 հա խաղողի այգիներ։
Եկեղեցուն կից գործում է աստվածաբանական դպրոց։ 1983 թվականից աբբայությունում անցկացվում է երգեհոնային ամենամյա փառատոն։


== Արտաքին հղումներ ==
Պաշտոնական կայք
Կաթոլիկ հանրագիտարան
Ստարայա Իվանովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ Ստարայա Իվանովկա (այլ կիրառումներ)Ստարայա Իվանովկա (ռուս.՝ Старая Ивановка, բաշկիրերեն՝ Иҫке Ивановка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դալնեե (այլ կիրառումներ)

Դալնեե, կարող է վերաբերել՝

Դալնեե - ավան, Ուկրաինայի Դոնեցկի մարզի Մարյինի շրջանում
Դալնեե - գյուղ, Ուկրաինայի Խարկովի մարզի Կեգիչևի շրջանում
Դալնեե - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Դալնեե - գյուղ, Ուկրաինայի Սևաստոպոլի Նախիմովի շրջանում
Զեյթուն (Մարդինի գավառ)

Անվան այլ կիրառումների համար տե՛ս՝ Զեյթուն (այլ կիրառումներ)Զեյթուն, քաղաք Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արտակարգ իրավիճակների հեռախոսահամարներ

Արտակարգ իրավիճակների հեռախոսահամարներ,  արտակարգ իրավիճակների  դեպքում արագ արձագանքման ծառայության հեռախոսահամարներ։


== 112 հեռախոսահամար ==
122 հեռաախոսահամարը մի շարք երկրներում հանդիսանում է միակ հեռախոսահամարը, որին կարելի է զանգահարել արտակարգ իրավիճակների դեպքում։ Այդ համարի նախաձեռնությունը, որպես  արտակարգ իրավիճակների արձագանքման ծառայության հեռախոսահամար, պատկանում է  Շվեդիային, և ընդունվել է   Եվրոպայի Խորհրդի կողմից` 1991 թվականի հուլիսի 29-ին։ Հետագայում՝ 1998 թվականի փետրվարի 26-ին, որոշումը հաստատվել է Եվրոպական պառլամենտի և Եվրոպական միության խորհրդի կողմից։ 122 հեռախոսահամարի հիմնական գործառույթն այն է, որ ժամանակին օգնություն ցույց տան այն մարդկանց, ովքեր հայտնվել են փորձանքի, պատահարի մեջ և ունեն օգնության կարիք։
ԵՄ շատ երկրներում 112 համարը գտնվում է արտակարգ ծառայության համարների շարքում, որոնք երկրում գործել են դեռևս մինչև դաշինքի կազմի մեջ մտնելը։ Լեհաստանում 112 համարի հետ մեկտեղ գոյություն ունեն բոլոր փրկարար ծառայությունների կանչի համարներ․ ոստիկանություն (997), հրշեջ ծառայություն (998) և շտապ օգնություն (999)։ Ֆրանսիայում բացի 112 համարից գործում են նաև 15 (շտապ օգնություն), 17 (ոստիկանություն) և 18 (հրշեջ ծառայություն) համարները։ Բայց կան նաև երկրներ, որտեղ գործում է միայն մեկ արտակարգ ծառայության գիծ ՝ 112։ Դրանք են Շվեդիա, Իսլանդիա, Դանիա և որոշ այլ երկրներ։ (1970-ականներին Դանիայում գործել է միակ 000 արտակարգ ծառայության համարը)։


== Համար 911 ==
Համար, որը միավորում է փրկարարական բոլոր ծառայությունները՝ շտապ օգնություն, ոստիկանություն և նման այլ կառուցվածքներ ԱՄՆ-ի տարածքում և Կանադայում — 911։
Գործնականորեն ժամանակակից բոլոր բջջային հեռախոսները այնպես են կառուցված, որ 911 թվային կոմբինացիան հավաքելու և զանգի կոճակը սեղմելու դեպքում ավտոմատ կերպով զանգը փոխանցվում է տեղային ոստիկանության բաժանմունք կամ փրկարար ծառայություն՝ անկախ այն բանից, թե աշխարհի որ երկրում է արտադրվել տվյալ հեռախոսը, և թե որ երկրում է գտնվում 911 համարը հավաքող մարդը։


== Համարները ըստ երկրների ==


== Տես նաև ==
ՀՀ արտակարգ իրավիճակների նախարարություն


== Ծանոթագրություններ ==


== Արտաքին հղումներ ==
Телефоны экстренных служб Москвы Archived 2019-08-15 at the Wayback Machine.
Телефоны экстренной помощи, аварийных и справочных служб (Минск, Белоруссия) Archived 2019-08-15 at the Wayback Machine.
[1] Приказ № 360 Минкомсвязи России от 20.11.2013
Մենիլ լա Կոմտես

Մենիլ լա Կոմտես (ֆր.՝ Mesnil-la-Comtesse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 36 մարդ, բնակչության խտությունը` 40.00 մարդ/կմ²։ Բնակավայրը զբաղեցնում է 0.9 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 24 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 21 աշխատունակ (15-64 տարեկան)  բնակիչ, որոնցից ակտիվ էին 15-ը, իսկ ոչ ակտիվները` 6։ Ակտիվության ցուցանիշը կազմում է 71,4 %։ 15 աշխատունակ մարդկանցից աշխատել է 12 անձ (6 տղամարդ և 6 կին)։ Գործազուրկ են եղել 3 անձ (3 տղամարդ և 0 կին)։ 6 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիվահար (խումբ)

«Դիվահար», Հայաստանում գործող կանանց բլեք-մետալ խումբ։ Կազմավորվել է 2009 թվականին երիտասարդ երաժիշտներ Դևի (վոկալ) և Ուրուբանիի (կիթառ) կողմից, քիչ անց խմբին է միանում Սկադին (կիթառ)։ 2010 թ. խմբին է միանում նաև բաս-կիթառահարուհի Սկադին։ Խումբը մասնակցել է բազում փառատոններին Հայաստանում և Վրաստանում։ Հայտարարվել է, որ առաջին ձայներիզը թողարկվելու է 2013 թվականին։


== Կազմը ==
Դև, վոկալ
Ուրուբանի, կիթառ
Սկադի, կիթառ
Ֆրեյա, բաս


== Արտաքին հղումներ ==
Պաշտոնական վիդեոալիքը ՅուԹյուբ կայքում
Խմբի էջը Ֆեյսբուք ցանցում
Խումբը Metal Archives կայքում
Խումբը Reverbnation կայքում
Խումբը MySpace կայքում
Արասու

Արասու (պորտ.՝ Araçu), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 4 449 մարդ՝ 2006 թվականի տվյալներով։ Գրավում է 153,599 կմ2 տարածք։ Բնակչության խտությունը՝ 29,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 17.877.582,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.156,61 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,733 (տվյալները՝ ՄԱԿ-ի զարգացման ծրագրի)։
6"/35 ծովային թնդանոթ

6"/35 ծովային թնդանոթ, 152,4 մմ-անոց թնդանոթ, որը մշակվել է Անտոն Բրինկի կողմից և արտադրվել է Օբուխովի գործարանում։ 
1877 թվականին օգտագործվել է Ռուսական կայսերական նավատորմիղի սպառազինության մեջ։ Այդ թնդանոթներով զինված էին «Եկատերինա II» (4 միավոր), «Կայսր Ալեքսանդր II» (2 միավոր), «Գանգուտ», «Նավարին» տեսակի զրահակիրները։ Դրանցով սպառազինվել են նաև «Ծովակալ Նախիմով», «Ազովի հիշատակ» զրահակիր հածանավները, «Ծովակալ Կոռնիլով» զրահապատ հածանավը, «Խիզախ» և «Դղրդացող» հրետանավակները։ Թնդանոթները կիրառվել են Ռուս-ճապոնական պատերազմի ժամանակ։
Առաջին համաշխարհային պատերազմի ժամանակ Պետրոս Մեծի ծովային նավատորմի կողմից 14 զենք օգտագործվել է Ֆիննական ծոցում։ 1917 թվականի Ֆինլանդիայի անկախության հռչակումից հետո յուրացվել են Ֆինլանդիայի կողմից։ Զինատեսակն օգտագործվել է Ֆինլանդիայի կողմից Երկրորդ համաշխարհային պատերազմից ժամանակ։


== Ծանոթագրություններ ==


== Գրականություն ==
Широкорад А.Б. Энциклопедия отечественной артиллерии. — Минск: Харвест, 2000. — ISBN 985-433-703-0


== Արտաքին հղումներ ==
6"/35 Pattern 1877
Բեյդերե

Բեյդերե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(4415) Էխնատոն

(4415) Էխնատոն (անգլ.՝ Echnaton), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,338058 ա. մ., առավելագույնը մոտենում է 2,1877 ա. մ. հեռավորության վրա և հեռանում 2,4884 ա. մ.։ Արեգակի շուրջ մեկ ամբողջական պտույտ է կատարում 1305,81 երկրային օրվա ընթացքում, իր ուղեծրով շարժվելով միջինում 0,27569 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4415) Էխնատոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իգնատովկա (քաղաքատիպ ավան, Մայնսկի շրջան)

Անվան այլ կիրառումների համար տե՛ս՝ ԻգնատովկաԻգնատովկա (ռուս.՝ Игнатовка), քաղաքատիպ ավան Ռուսաստանի, Ուլյանովսկի մարզի Մայնսկի շրջանի կազմում։
Բնակչությունը 2010 թվականին գրանցված տվյալներով կազմում էր 2519 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեարա նահանգի հարավկենտրոնական մաս (մարզ)

Սեարա նահանգի հարավկենտրոնական մաս (պորտ.՝ Mesorregião do Centro-Sul Cearense) վարչական մեզոշրջան Բրազիլիայում, մտնում է Սեարա նահանգի մեջ։ Բնակչությունը կազմում է 372 200 մարդ 2006 թվականի տվյալով։ Զբաղեցված տարածքը 9944.011 կմ²։ Բնակչության խտությունը 37.4 մարդ/կմ²։


== Վիճակագրություն ==
Համախառն ներքին արտադրանքը կազմել է 834 062 305,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 286,82 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Սիխոնկինո

Սիխոնկինո (ռուս.՝ Сихонкино, բաշկիրերեն՝ Сихонкин չուվաշերեն՝ Сихун), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 897 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Audition (The Fools Who Dream)

Audition (The Fools Who Dream), Լա-Լա Լենդ ֆիլմից  երգ, որը կատարում է Էմմա Սթոունը։ Առաջադրվել է «Օսկար»մրցանակի։


== Ստեղծում ==
Երաժշտության հեղինակն կոմպոզիտոր Ջասթին Գուրվիցն է, իսկ տեքստի հեղինակները՝ Բենջ Պասեքն ու Ջասթին Պոլը։ Գուրվիցի խոսքով Audition (The Fools Who Dream)-ը  Լա-Լա Լենդ ֆիլմի սաունդթրեքերի մեջ մտած իր սիրելի երգն է։ Նա ոգեշնչում փնտրելու կարիք չի ունեցել, պարզապես նստել է դաշնամուրի առջև ու ստեղծել այդ երաժշտությունը։


== Մրցանակներ և անվանակարգեր ==


== Ծանոթագրություններ ==
Տիտկովցի

Տիտկովցի (ուկրաիներեն՝ Тітківці), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Տիտկովցի գյուղում բնակվում էր 205 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտուն Չոբանյան

Մարտուն Սուրենի Չոբանյան (մարտի 1, 1933(1933-03-01), Կարզախ, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԱԽՖՍՀ, ԽՍՀՄ), վրացահայ վիրուսաբան։ Անասնաբուժական գիտությունների դոկտոր (1990):
Կարապետ Սիրականի և Սերգեյ Հակոբի Չոբանյանների հորեղբոր որդին։


== Կենսագրություն ==
Մարտուն Չոբանյանը ծնվել է 1933 թվականի մարտի 1-ին Կարծախ (Վրաստանի Ախալքալաքի շրջան) գյուղում։ 1955 թվականին ավարտել է Երևանի անասնաբուծական-անասնաբուժական ինստիտուտը։ 1960 թվականից աշխատում է ՀՀ անասնաբուծության և անասնաբուժության գիտական կենտրոնում։ 1986 թվականին եղել է կենդանիների և թռչունների վարակիչ հիվանդությունների ուսումնասիրության բաժնի վարիչ։
Աշխատանքները վերաբերում են գյուղատնտեսական կենդանիների և մորթատու գազանների համաճարակաբանության, տարբեր վարակիչ հիվանդությունների դեմ պատվաստանյութերի մշակման, ներդրման խնդիրներին։ Առաջարկել է աուեսկի հիվանդության դեմ պատվաստանյութեր, մշակել (համատեղ) խոզերի դիզենտերիայի բուժման գերիմուն շիճուկ։


== Անդամակցություն ==
ՀՀ անասնաբուժական բժշկության ակադեմիայի անդամ (2005)


== Աշխատություններ ==
Կենդանիների վարակիչ հիվանդություններին վերաբերող տերմինների բացատրական բառարան, 2003։
Изыскание, разработка и внедрение в производство инактивированной культуральной вакцины против болезни Ауески пушных зверей, свиней и овец.
Изучение иммунобиологических свойств вируса болезни ауески, выращенного на культуре ткани.


== Ծանոթագրություններ ==
Աստերոիդների ցանկ (9001-9100)

Աստերոիդների ցանկ (8901-9000)  • Աստերոիդների ցանկ  • Աստերոիդների ցանկ (9101-9200)
 Աստերոիդների ցանկ (8901-9000)  • Աստերոիդների ցանկ  • Աստերոիդների ցանկ (9101-9200)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
(3480) Աբանտե

(3480) Աբանտե (անգլ.՝ Abante), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 1-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,042735 ա. մ., առավելագույնը մոտենում է 2,1844 ա. մ. հեռավորության վրա և հեռանում 3,9011 ա. մ.։ Արեգակի շուրջ մեկ ամբողջական պտույտ է կատարում 1938,63 երկրային օրվա ընթացքում, իր ուղեծրով շարժվելով միջինում 0,185698 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3480) Աբանտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղնավաթ

Աղնավաթ, գետ Արաքսի ավազանում, հոսում է Զանգեզուրի գավառի տարածքով։ Նշանակված է Կովկասի 5-վերստանոց քարտեզում։


== Ծանոթագրություններ ==
Անի Վարդանյան

Անի Վարդանյան (մայիսի 15, 1991(1991-05-15), Երևան, Հայկական ԽՍՀ, ԽՍՀՄ), հայ գեղասահորդուհի։ 2005 թվականի հայ ազգային արծաթե մեդալակիր։


== Կարևոր մրցակցություն ==
Անի Վարդանյանը չի մրցակցել միջազգային 2007-2008 թվականի մրցույթներին։
(6598) Մոդուգնո

(6598) Մոդուգնո (անգլ.՝ Modugno), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 13-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,697871 ա. մ., առավելագույնը մոտենում է 2,0537 ա. մ. հեռավորության վրա և հեռանում 3,3421 ա. մ.։ Արեգակի շուրջ մեկ ամբողջական պտույտ է կատարում 1618,57 երկրային օրվա ընթացքում, իր ուղեծրով շարժվելով միջինում 0,222419 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6598) Մոդուգնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Մալցև

Սերգեյ Ալեքսեյի Մալցև (1952, մայիսի 15, Կուրգան - 2011, դեկտեմբերի 8), ռուս նկարիչ։


== Կենսագրություն ==
Սերգեյ Մալցևը ծնվել է 1952 թվականին, Կուրգանում, ուսուցիչների ընտանիքում։ 1967-1971 թվականներին սովորել է Սվերդլովսկի գեղարվեստի ուսումնարանում։ Ուսումն ավարտելուց հետո Կուրգանի թիվ 1 մանկական գեղարվեստի դպրոցում աշխատել է որպես ուսուցիչ, սակայն 2 ամիս անց զորակոչվել է խորհրդային բանակ։ Ծառայությունից հետո շարունակել է դասավանդել գեղարվեստի դպրոցում։ Ամուսնությունից հետո կնոջ հետ տեղափոխվել է Օրջոնիկիձե, որտեղ 1974-1976 թվականներին որպես ինժեներ - դեկորատոր աշխատել է Հյուսիսային Օսիայի հանրապետական ռուսական թատրոնում։
1976 թվականին Մալցևը վերադառնում է Կուրգան, որտեղ շուրջ 20 տարի դասավանդում է գեղարվեստի դպրոցում։ Զուգահեռաբար զբաղվել է նախագծային և ստեղծագործական աշխատանքներով։ Ստեղծագործել է դիմանկարչության, նատյուրմորտի, գրաֆիկայի ժանրերում։ 1996 թվականին դարձել է Ռուսաստանի նկարիչների միության ամդամ։
Նկարչի ստեղծագործություններում ակնհայտ են հետ մոդեռնիստական տարրերը։ Մալցևը իր հերոսներին կերտել է հայտնի դասական գրականության, բանահյուսության կերպարներից։
Մալցևի ստեղծագործությունները գտնվում են Կուրգանի տարածաշրջանային արվեստի թանգարանում, Հայաստանի, Գերմանիայի, Կանադայի, ԱՄՆ-ի, Ֆրանսիայի, Ճապոնիայի մասնավոր հավաքածուներում։


== Պարգևներ ==
ՌԴ մշակույթի նախարարության շքանշան՝ «Հանուն գերազանց աշխատանքի»
«Ճանաչում» մրցանակ, 2000 թ.
«Ուրալ» տարածաշրջանային ցուցահանդեսի ոսկե մեալ, 2008 թ.
Կուրգանի «Տարվա մարդ» կոչում, 2011 թ.


== Ծանոթագրություններ ==
Նովոաբզակովո (գյուղ, Բելորեցկի շրջան)

Նովոաբզակովո (ռուս.՝ Новоабзаково, բաշկիրերեն՝ Яңы Абҙаҡ), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 382 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դին Յոլ

Դին Յոլ (ռուս.՝ Дынь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոմոզ գետի աջ ափին 17 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014046


== Ծանոթագրություններ ==
Ժովտնևոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), քաղաքատիպ ավան Ուկրաինայի Վոլինի մարզի Նովովոլինսկի քաղաքային խորհուրդում։ Հիմնադրվել է 1953 թվականին։
Չճշտված տվյալներով Ժովտնևոե քաղաքատիպ ավանում բնակվում էր 4 850 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անեգադա

Անեգադա (անգլ.՝ Anegada), Վիրջինյան և Փոքր Անտիլյան կղզեախմբերի ամենահյուսիսային կղզին։ Պատկանում է Մեծ Բրիտանիային։


== Աշխարհագրություն ==
Անեգադա կղզու տարածքը՝ 38 կմ²։ Սա միակ մարջանյան ծագում ունեցող վիրջինյան կղզին է, որը բնակեցված է։ Ի տարբերություն կղզեխմբի մյուս կղզիների, այն ավելի տափարակ է (մինչև 8 մ)։
Կղզու վրա կան աղի լճակներ (որոշները գտնում են Ռանսարի հանձնաժողովի պաշտպանության տակ)։
Կղզում պահպանվել են վիրջինյան ցիկլուրաներ (Cyclura pinguis), որոնք նախկինում տարածված են եղել նաև Պուեռտո Ռիկոյում և հարակից կղզիներում։
Այստեղ տարածված են նաև մի քանի տեսակի կրիաներ։ Կղզին շրջապատող ջրերում կարելի է հանդիպել բազմաթիվ ձկնատեսակների. օրինակ՝ կարիբյան օմար (Metanephrops binghami)։
Կղզու վրա ապրում են նաև մարդու կողմից ներմուծվող ընտանի կենդանիներ (այծեր, ոչխարներ, էշեր)։


== Պատմություն ==
Կղզին հայտնի էր ծովահենների շրջանում։ Անեգանդա կղզում պահպանվել են ավելի քան 200 բեկված նավերի մնացորդներ։


== Բնակչություն ==
Ըստ 2007 թվականի տվյալների, կղզու բնակչությունը կազմում է մոտ 300 մարդ։


== Ծանոթագրություններ ==
Եժի Էյնհորն

Եժի (Յոսեֆ-Հիլ) Էյնհորն (շվեդերեն՝ Jerzy Einhorn, հուլիսի 26, 1925(1925-07-26), Չեստոխովա, Սիլեզիայի վոյեվոդություն - ապրիլի 28, 2000(2000-04-28), Դանդերյուդ, Ստոկհոլմի լեն, Շվեդիա), Լեհաստանում ծնված շվեդ գիտնական, բժիշկ, պրոֆեսոր (1967), բժշկագիտության դոկտոր (1958), քաղաքական գործիչ։


== Կենսագրություն ==
Եժի Էյնհորնը ծնվել է Լեհաստանում, հրեական ընտանիքում։ Երկրորդ համաշխարհային պատերազմի տարիներին դարձել է Հոլոքոստի զոհ Գերմանիայի կողմից գրավված Լեհաստանում։ Առաջիններից մեկն էր, որ ուղարկվեց Վարշավյան գետտո, ապա՝ Չենստոհովյան գետո, որտեղ 1943 թվականի հունիսից մինչև 1945 թվականի հունվար ստիպված էր աշխատել HASAG-ի համակենտրոնացման ճամբարներում։
Պատերազմից հետո ստացել է միջնակարգ կրթություն, այնուհետև ընդունվել Լոձի համալսարանի բժշկական ֆակուլտետ։ 1946 թվականին մեկնել է Լեհաստանից՝ ուսումը Դանիայում շարունակելու նպատակով։ Լոձում հակասեմիտիստական ցույցերից հետո որոշել է չվերադառնալ Լեհաստան և ապաստան խնդրել Շվեդիայից։ Զբաղվել է ռադիոթերապիայով։ 
1958 թվականին ստացել է բժշկության դոկտորի աստիճան։ 1959 թվականից եղել է Կարոլինյան ինստիտուտի ճառագայթային թերապիայի դոցենտ, զբաղեցրել է Ստոկհոլմի հեղինակավոր Կարոլինյան ինստիտուտի քաղցկեղի հիվանդանոցի գլխավոր բժշկի պաշտոնը։ Մեծ ներդրում է ունեցել քաղցկեղի բուժման բնագավառում։
1975 թվականից եղել է Քաղցկեղային հիվանդությունների եվրոպական ֆեդերացիայի նախագահ, բժշկության բնագավառում ամենամյա Նոբելյան մրցանակների գնահատման,  որոշումների կայացման ու դրանց հանձնման կոմիտեի անդամ (1984 թվականից)։
Եղել է Հյուսիսային Ամերիկայի ճառագայթային ընկերության պատվավոր անդամ և ոսկե մեդալակիր, բազմաթիվ միջազգային ուռուցքաբանական կազմակերպությունների անդամ։ Հրապարակել է մի շարք գիտական աշխատություններ։ Իր կյանքի մասին երկու գրքերի հեղինակ է, որոնցում անդրադարձել է Հոլոքոստի մասին հիշողություններին (Utvald att leva, Bonniers (1996) և Det är människor det handlar om, Bonniers (1998)): Եղել է քաղաքական գործիչ, Շվեդիայի քրիստոնյա դեմոկրատներ կուսակցության անդամ։ Ողջ կյանքի ընթացքում կնոջ՝ Նինայի հետ ակտիվորեն մասնակցել են սիոնիստական դրամահավաքությանը։ 1991-1994 թվականներին եղել է Ռիքսդագի անդամ Քրիստոնեա-դեմոկրատական կուսակցությունից։ Եղել է Շվեդիայի ամենահայտնի հասարակական գործիչներից մեկը։
Մահացել է լեյկեմիայից։ Թաղված է Ստոկհոլմի Նորրա բեգրավնինգսպլատսեն գերեզմանատանը։


== Երկեր ==
Jerzy Einhorn, Utvald att leva, Bonniers (1996).
Jerzy Einhorn, Det är människor det handlar om, Bonniers (1998).


== Ծանոթագրություններ ==


== Արտաքին հղումներ ==
Jerzy Einhorn; Holocaust Survivor Revolutionized Cancer Care in Sweden
Einhorn: "Vi tog inte Hitler seriöst"
Կրոզիո դելա Վալե

Կրոզիո դելա Վալե (իտալերեն՝ Crosio della Valle), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 572 մարդ (2004 թվականի տվյալներով)։ Խտությունը կազմում է 572 մարդ/կմ²։ Տարածքը 1 կմ² է։ Փոստային ինդեքս՝ 21020։ Հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հռեախոսահամար։ 0332 949888


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ոչ աստվածներ, ոչ տերեր

Ոչ աստվածներ, ոչ տերեր (անգլ.՝ No gods, no masters), անարխիստական ​​և արհմիութենական կարգախոս։


== Պատմություն ==

Իր մահից կարճ ժամանակ առաջ ֆրանսիացի սոցիալիստ Լուի Բլանկին սկսել է հրատարակել «Ոչ աստված, ոչ տեր» թերթը։
Կարգախոսը ակտիվորեն օգտագործվում էր անգլիացի անարխիստների կողմից 19-րդ դարի վերջին։ 1912 թվականին Լոուրենս տեքստիլ գործարանի գործադուլի ժամանակ այն ներկայացված է բրոշյուրում, որը տարածել են աշխարհի արդյունաբերական աշխատողները։
1914 թվականին Մարգարետ Սենգերը կազմակերպել է «Ապստամբ կինը» ամսական բաշխում՝ ութ էջանոց տեղեկատվական գրքույկ, որը քարոզում էր բեղմնականխման այս կարգախոսի ներքո։ Նա պնդում էր, որ յուրաքանչյուր կին իր մարմնի տիրուհին է։
Կարգախոսն այսօր էլ շարունակում է գործածվել անարխիստների շրջանում։


== Ժողովրդական մշակույթում ==
Կարգախոսը երկու անգամ հիշատակել է գերմանացի փիլիսոփա Ֆրիդրիխ Նիցշեն իր 1886 թվականի «Բարուց և չարից այն կողմ։ Ապագայի փիլիսոփայության նախերգանք» աշխատության մեջ։
Ջոզեֆ Քոնրադին՝ «Գաղտնի գործակալը» աշխատության պրոֆեսորը, որն առաջին անգամ հրատարակվել է 1907 թվականին, ասում է. «Իմ կարգախոսն է՝ ոչ Աստված, ոչ տեր»։
Ոգեշնչված կարգախոսից՝ անգլիացի բանաստեղծ Ալֆրեդ Էդվարդ Հաուսմենը գրել է «Աստծո և մարդկանց օրենքները» բանաստեղծությունը, որը տպագրվել է 1922 թվականին «Վերջին բանաստեղծությունները» ժողովածուի մեջ։
Women without superstition: No gods - No Masters!՝ Էննի Լոուրի Գեյլորի կողմից հրատարակված 19-րդ և 20-րդ դարերի ազատ մտածող կանանց ստեղծագործությունների ժողովածուի անվանումն է։
«Ոչ աստված, ոչ տերեր» անունը 2010 թվականին Fallout: New Vegas համակարգչային խաղի չորս հնարավոր վերջնական որոնումներից մեկն է։


==== Երաժշտության մեջ ====
Կարգախոսը ակտիվորեն օգտագործվում է երաժշտության մեջ՝ կապված լինելով պանկ շարժման հետ։ Այնուամենայնիվ, երաժշտության մեջ այն առաջին անգամ հայտնվել է 1965 թվականին ֆրանսիացի անարխիստ շանսոնիե Լեո Ֆերեի («Ni Dieu ni maître») երգում։ Կա համանուն երգ անգլիական crust punk/heavy metal խմբի Amebix (EP Who's the Enemy), շվեդական դեթ մետալ խմբի Arch Enemy (Khaos Legions), լյուքսեմբուրգյան նեոֆոլկ խմբի Rome (ալբոմ Confessions D'Un Voleur D'Ames) և Չիկագոյի Harm's Way խումբը (EP No Gods, No Masters, 2010 թվական)։ Կարգախոսը որպես երգչախումբ օգտագործվում է Nailbomb-ի «Religious Cancer» երգում (Point Blank ալբոմ)։ 2014 թվականին կանադացի կանանց Pantychrist փանկ խումբը թողարկել է համանուն երգ, որի տեքստում նշված է ֆեմինիստների կարգախոսը։ Իսկ ամերիկյան Choking Victim փանկ խմբի No Gods, No Managers ալբոմի վերնագիրը վերաձևակերպում է բուն կարգախոսը։


== Ծանոթագրություններ ==
Մերգել (այլ կիրառումներ)

Մերգել, կարող է վերաբերել՝

Մերգել - նստվածքային ապար. կազմված է կալցիտից կամ դոլոմիտից և կավային միներալներից
Մերգել - գետ Ռուսաստանում, Վոլգայի վտակը
Ալոեուս (Հելիոսի որդին)

Անվան այլ կիրառումների համար տե՛ս՝ Ալոեուս (այլ կիրառումներ)Ալոեուս (հին հունարեն՝ Ἀλωεύς), հունական դիցաբանական կերպար։ Հելիոսի և Անտիոպայի որդին է։ Ըստ այլ աղբյուրների՝ նրա հայրը Հելիոսն է, բայց մայրը Պերսեն։
Նա ստացել է հողեր, իր եղբայր Էեթից։ Կնոջ անունը հունական դիցաբանության մեջ անհայտ է, սակայն հայտնի է, որ նրա որդին Էպոպեոսն է։


== Ծանոթագրություններ ==
Կուզիկը Նոտր Դամից 2

Կուզիկը Նոտր Դամից 2 (անգլ.՝ The Hunchback of Notre Dame II), 1996 թվականի նկարահանված Կուզիկը Նոտր Դամից մուլտֆիլմի շարունակությունն է։ Թողարկվել է 2002 թվականին։ Պրեմիերան կայացել է 2002 թվականի մարտի 19-ին։
Հնչյունավորումը կատարել են բոլոր այն դերասանները, ովքեր ներկայացել են առաջին ֆիլմում, մի քանի բացառությամբ։ Ջիմ Քամմինգսի փոխարինել է Դեվիդ Օգդեն Սթիրսը, Լավերնի կերպարին հնչյունավորել էր Ջեյն Ուիտերսը, սակայն նրա մահից հետո նրան փոխարինել է Մերի Ուիկսը։ Թոնի Ջեյը նույնպես չի մասնակցել հնչյունավորմանը, քանի որ նրա հերոս Ֆրոլլոն մահացել էր առաջին ֆիլմում։ Հայդի Մոլլենհայերը ևս չի երգել Էսմերալդայի դերում։


== Սյուժե ==
Կուզիկը Նոտր Դամից արկածային մուլտֆիլմի շարունակությունն է։ Էսմերալդան և Ֆեբը ամուսնացել են և հիանալի երեխա ունեն Զեֆիր անունով, ով օգնում էր Կվազիմոդոյին։
Բայց հանկարծ Կվազիմոդոն գնում է թափառական կրկեսի հրաշագործ Սառուշայի մոտ և սիրահարվում է Մեդելինին, սակայն չար Սառուշան Մեդելինին ստիպում է հեռու մնալ Կվազիմոդոյից։ Սառուշան օգնում է գողանալ Նոտր Դամի Մայր տաճարի զանգը, որը անհրաժեշտ էր նրան կախարդական իշխանությունը ստանալու համար։


== Դերերում ==
Ֆիլմը կրկնօրինակվել է ռուսերեն «Nevafilm» ստուդիայում «Disney Character Voices International»-ի պատվերով 2012 թվականին։

Կրկնօրինակման ռեժիսոր - Անդրեյ Կումիշ
Հնչյունային ռեժիսոր - Պալինա Վոլինկինա
Թարգմանություն - Օլգա Վոեյկովա
Բանաստեղծությունների և տեքստերի հեղինակ - Ելենա Ստավռոգինա
Երաժշտության ղեկավար - Ալեքսեյ Բառաշկին
Նախագծի մենեջեր - Եկատերինա Սինենկո
Խորհրդատու (կոնսուլտանտ) - Յուլիա Բարանչուկ


== Քննադատություն ==
Այժմ ֆիլմն ունի 22 % վարկանիշ Rotten Tomatoes կայքում և միջին գնահատական (10 բալից՝ 3,6)։ Քննադատները և հեռուստադիտողները դժգոհ էին նախորդ անիմացիոն ֆիլմից։


== Սաունդթրեքեր ==
«Le Jour D’Amour»
«An Ordinary Miracle»
«I’d Stick With You»
«Fa la la la Fallen In Love»
«I’m Gonna Love You»


== Ծանոթագրություններ ==


== Արտաքին հղումներ ==
http://movies.disney.com/the-hunchback-of-notre-dame-2 Կուզիկը Նոտր Դամից 2. պաշտոնական կայք
Օրոջալար

Օրոջալար (վրաց.՝ ოროჯოლარი) - հայաբնակ գյուղ Վրացական ԽՍՀ Բոգդանովկայի շրջանում, Փարվանա գետի ձախ ափին, շրջկենտրոնից 5 կմ հյուսիս արևելք։ Կոլտնտեսությունն զբաղվում է կարտոֆիլի, կերային և հացահատիկային կուլտուրաների, արմատապտղի մշակությամբ, անասնապահությամբ։ Ունի հայկական միջնակարգ դպրոց, գրադարան, ակումբ, բուժկայան, մանկապարտեզ։ Գյուղում կա եկեղեցի (վերակառուցված՝ 1898 թվականին)։ Բնակիչների նախնիները եկել են Էրզրումի նահանգից 1830 թվականին։Գյուղի կազմում կա ևս մեկ փոքրիկ գյուղ` Պատկանա անունով։


== Ծանոթագրություններ ==
Ժուզանվինի

Ժուզանվինի (ֆր.՝ Juzanvigny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 16.23 մարդ/կմ²։ Բնակավայրը զբաղեցնում է 7.64 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 23։ Ակտիվության ցուցանիշը կազմում է 70,9 %։ 56 աշխատունակ մարդկանցից աշխատել է 50 անձ (30 տղամարդ և 20 կին)։ Գործազուրկ են եղել 6 անձ (4 տղամարդ և 2 կին)։ 23 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆինի շրջան (Կանզաս)

Ֆինի շրջան (անգլ.՝ Finney County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 3.367 կմ² է, բնակչությունը՝ 40.523 մարդ (2000 թ. տվյալներով)։ Շրջկենտրոնն է Գարդեն Սիթի բնակավայրը։ Կազմավորվել է 1883 թ.։
Վայալովո

Վայալովո (ռուս.՝ Вайялово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 445 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալման ան Պրովանս

Ալման ան Պրովանս (ֆր.՝ Allemagne-en-Provence), համայնք Ֆրանսիայի Պրովանս Ալպեր Լազուր ափ մարզի Վերին Պրովանսի Ալպեր գավառում։ Մտնում է Ռիե կանտոնի կազմի մեջ (Դին լե Բեն շրջան)։ 
Համայնքի INSEE կոդ՝ 04004։


== Բնակչություն ==
Համայնքի բնակչությունը 2008 թվականին կազմում էր 497 մարդ։


== Տնտեսություն ==
2007 թվականի տվյալներով 323 աշխատունակ տարիքի մարդկանցից (15-64 տարեկան) 217-ը տնտեսապես ակտիվ էին, 106-ը անգործ (ակտիվության ցուցանիշը 67,2 %, 1999 թվականին եղել է՝ 68,5 %)։ 217 աշխատունակ բնակիչներից 187-ը աշխատում էին (101 տղամարդ և 86 կին), անաշխատանք էին 30-ը (14 տղամարդ և 16 կին)։ 106 անգործ մարդկանցից 19-ը աշակերտներ կամ ուսանողներ են, 49-ը թոշակառու, 38-ը չէին աշխատում այլ պատճառներով։


== Տեսարժան վայրեր ==
Երեք դղյակներ՝ Լա Մուտտո, Նոտր Դամ և Սեն Մարկ
Սեն Մարկ եկեղեցի
Սեն Մարկ ժամատուն


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ալման ան Պրովանս» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-8-20 
«Ալման ան Պրովանս» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Սերգեյ Վեկշինսկի

Սերգեյ Արկադևիչ Վեկշինսկի (ռուս.՝ Сергей Аркадьевич Ве́кшинский, հոկտեմբերի 15 (27), 1896, Պսկով, Ռուսական կայսրություն - սեպտեմբերի 20, 1974(1974-09-20), Մոսկվա, ԽՍՀՄ), էլեկտրավակուումային տեխնիկայի բնագավառի խորհրդային գիտնական, ԽՍՀՄ ԳԱ ակադեմիկոս (1956 թ.), սոցիալիստական աշխատանքի հերոս (1956 թ.)։ 
1947 թվականին նշանակվել է ԳՀԻ-ի տնօրեն։ 1941-1944 թվականներին մշակել է համաձուլվածքների ստացման և հետազոտման նոր մեթոդ (ԽՍՀՄ պետական մրցանակ, 1946 թ.)։ Ստեղծել է մի շարք էլեկտրոնային սարքեր։ Պարգևատրվել է Լենինի 3, Աշխատանքային կարմիր դրոշի շքանշաններով։


== Կենսագրություն ==
Սերգեյ Վեկշինսկին ծնվել է 1896 թվականի հոկտեմբերի 15 (27)-ին Պսկովում։ 1902 թվականի վերջին Վեկշինսկիների ընտանիքը Պսկովից տեղափոխվում է Վիլնո։ Ս․ Վեկշիսկին սովորում է ուսումնարանում, որտեղ լուրջ հետաքրքրվում է քիմիայով։ 1910 թվականին Վեկշինսկին մեկնում է Կերչ՝ հոր ծառայության նոր վայրը։


== Ծանոթագրություններ ==
Նրբակերտ գրականություն

Նրբակերտ գրականություն կամ Պաճուճագեղ գրականություն (ֆր.՝ précieux - «թանկարժեք, նրբին, նրբաճաշակ, պաճուճագեղ»), 17-րդ դարի ֆրանսիական բարոկկոյի գրականության արիստոկրատական ուղղություն։ Նման է իտալական մարինիզմին և իսպանական գոնգորիզմին։ Ծագել է ազնվականության սալոններում։ Պոետներից են՝ Վ. Վատյուր, Ի. դե Բենսերդ, Ֆ. Բուարոբեր և այլք։ Օգտագործել են պաճուճազարդ, ճոռոմ ու սեթևեթ մետաֆորներ, պայմանական ալեգորիաներ, պերիֆրազներ, դիմել են բառախաղերի։ Բանաստեղծական սիրված ձևերից էին մադրիգալը, սոնետը, ռոնդոն, ուղերձը։ Նրբակերտ գրականության արձակի ժանրերից էր գալանտ-հերոսական վեպը (Մ. Լ. դե Գոմբերվիլ, Գ. դե Կոստ դե լա Կալպրենեդ, Մադլեն Սկյուդերի և այլք)։ Իրենց երկերի համար թեմաներ էին վերցնում Հին Հունաստանի, Հռոմի և Արևելքի պատմությունից։ Նրբակերտ գրականությունը քննադատեց Ն. Բուալոն «Պոետական արվեստ»-ում, իսկ Մոլիերը ծաղրեց իր կատակերգություններում։


== Գրականություն ==
Somaize A., Le dictionnaire des Précieuses, 2 vv., P., 1856;
Cousin V., La société française au XVII-e siècle, d’après le Grand Cyrus de m-lle de Scudéry, 2 vv., P., 1858;
Lanson G., Rapports de la littérature française et de la littérature espagnole, «Revue d’histoire littéraire de la France», 1896, 1897, 1901;
Livet Ch. L., Précieux et précieuses, 3 éd., P., 1896;
Magne E., M-me de la Suze et la société précieuse, P., 1908;
Voiture et les origines de l’Hôtel de Rambouillet 1597—1635, P., 1911;
Voiture et les années de gloire de l’Hôtel de Rambouillet 1635—1648, P., 1912;
Le salon de Madeleine de Scudé;ry ou le royaume de Tendre, Monaco, 1927;
Fidao-Justiniani J. E., L’esprit classique et la préciosité au XVII-e siècle, P., 1914.


== Ծանոթագրություններ ==
Աշոտ Հակոբյան (մանկավարժ)

Անվան այլ կիրառումների համար տե՛ս՝ Աշոտ Հակոբյան (այլ կիրառումներ)Աշոտ Սարգսի Հակոբյան (1903, Վաղարշապատ, Երևանի նահանգ, Կովկասի փոխարքայություն, Ռուսական կայսրություն - 1984), հայ մանկավարժ, Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Աշոտ Հակոբյանը ծնվել է 1903 թվականին, Էջմիածին քաղաքում։ 1925 թվականին ավարտել է միջնակարգ դպրոցը և զորակոչվել է կարմիր բանակ։ Զորացրվելուց հետո ուսուցիչ է եղել Ապարանում, այնուհետև՝ Նախիջևանի Ինքնավար Հանրապետության Օրդուբադի շրջանի Փառակա գյուղում։ Ավարտել է Երևանի պետական համալսարանի ֆիզիկամաթեմատիկական ֆակուլտետը և շարունակել ուսուցչական աշխատանքը Երևանի դպրոցներում՝ մինչև 1941 թվականը։
1941 թվականին Հակոբյանը զորակոչվել է կարմիր բանակ և մեկնել ռազմաճակատ։ Մասնակցել է Հյուսիսային Կովկասի պաշտպանության մարտերին (40-րդ առանձին ճանապարհային կառուցողական գումարտակում, որպես հանդերձանքի բաժնի պետ, ավագ լեյտենանտի կոչումով)։ 1942 թվականի մայիսին Հակոբյանը ռմբակոծումից կոնտուզիա է ստացել, ուղարկվել է հոսպիտալ բուժվելու։ Ապաքինվելուց հետո զորացրվել է բանակից։ 
1943 թվականից աշխատել է որպես ֆիզիկայի և մաթեմատիկայի ուսուցիչ մայրաքաղաքի Միքայել Նալբանդյանի, Կլիմենտ Վորոշիլովի անվան դպրոցներում։ 1967 թվականին անցել է կենսաթոշակի։ 2-րդ կարգի հաշմանդամ Հակոբյանը ռազմաճակատում պարգևատրվել է «Մարտական ծառայությունների համար» մեդալով, խաղաղ տարիներին լավագույն աշխատանքի համար արժանացել է «Աշխատանքային արիության համար», «Աշխատանքի վետերան» մեդալների, իսկ 1953 թվականին՝ «Պատվո նշան» շքանշանի։


== Մահ ==
Աշոտ Հակոբյանը մահացել է 1984 թվականին, թաղված է Թոխմախի գերեզմանատանը։


== Պարգևներ ==
«Աշխատանքային արիության համար» մեդալ
«Աշխատանքի վետերան» մեդալ
«Մարտական ծառայությունների համար» մեդալ
«Պատվո նշան» շքանշան


== Ծանոթագրություններ ==
Վեսթհայմ (Միջին Ֆրանկոնիա)

Վեսթհայմ (գերմ.՝ Westheim), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա շրջանին։ Մտնում է Վայսենբուրգ Գունցենհաուզենի կազմի մեջ։ Բնակչությունը կազմում է 1152 մարդ (ըստ 2010 թվականի դեկտեմբերի 31-ի) ։ Տարածքը կազմում է 28,32 կմ²։ Պաշտոնական կոդ՝ 09 5 77 179։


== Ծանոթագրություններ ==


== Արտաքին հղումներ ==
Պաշտոնական էջ
Չյոբսարա (այլ կիրառումներ)

Չյոբսարա, կարող է վերաբերել՝

Չյոբսարա - քաղաքատիպ ավան Ռուսաստանի Վոլոգդայի մարզի Շեկսինսկի շրջանի կազմում
Չյոբսարա - գետ Ռուսաստանում
Բայրամփաշա

Բայրամփաշա (թուրքերեն՝ Bayrampaşa), շրջան Ստամբուլի մարզի եվրոպական հատվածում։ Համարվում է Ստամբուլի թաղամասերից մեկը։


== Պատմություն ==
Այս տարածքները մեծապես բնակեցվել են 1927 թվականից հետո, երբ Պլովդիվից եկած թուրքերին այստեղ հողատարածքներ տվեցին։ Այսպես ձևավորվեց Սաղմալջըլար գյուղը։ 1930- 1950- ական թվականներին Բայրամփաշա տեղափոխվեցին մեծ քանակությամբ բոսնիացիներ և ալբանացիներ Հարավսլավիայից և Ալբանիայից։ 1950- ական թվականներին այստեղ սկսեց զարգանալ արդյունաբերությունը, և Սաղմալջըլարը դարձավ արդյունաբերական կենտրոն։
Ջրի արդյունաբերական աղտոտումը և կոյուղայի համակարգի խափանումը, որը կառուցվել էր Միմար Սինանի կողմից, Բայրամփաշայում 1960-ական թվականներին առաջացրեց խոլերա, և Սաղմալջըլար անվանումը ասոցացվում էր խոլերայի հետ։ Քանի որ 17-րդ դարում այստեղ է գտնվել Մուրադ IV-ի ավագ վեզիր Բայրամ փաշայի առանձնատունը, Սաղմալջըլարը վերանվանեց Բայրամփաշա։
1990 թվականի մայիսին Բայրամփաշայի տարածքը անջատվեց Էյուպից և դարձավ որպես առանձին շրջան։


== Արտաքին հղումներ ==
Շրջանի պաշտոնական կայք էջը
Մունիցիպալիտետի պաշտոնական կայք էջը
Ֆրիոկուր

Ֆրիոկուր (ֆր.՝  Friaucourt), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 720 մարդ, բնակչության խտությունը` 173.08 մարդ/կմ²: Բնակավայրը զբաղեցնում է 4.16 կմ² տարածք:


== Աշխարհագրություն ==
Գտնվում է Փարիզ քաղաքից 155 կմ հյուսիս-արևմուտք, Ամյեն քաղաքից 65 կմ արևմուտք:


== Բնակչություն ==


== Տնտեսություն ==
2010 թվականին ուներ 450 աշխատունակ (15-64 տարեկան)  բնակիչ, որոնցից ակտիվ էին 317-ը, իսկ ոչ ակտիվները` 133: Ակտիվության ցուցանիշը կազմում է 70,4 %: 317 աշխատունակ մարդկանցից աշխատել է 294 անձ (162 տղամարդ և 132 կին): Գործազուրկ են եղել 23 անձ (6 տղամարդ և 17 կին): 133 անաշխատունակներից 33-ը եղել են աշակերտներ կամ ուսանողներ, 66-ը` թոշակառուներ, իսկ 34-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեյլա Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Լեյլա Աբաշիձե (վրաց.՝ ლეილა აბაშიძე, ծնվել է՝ օգոստոսի 1, 1929(1929-08-01), Թիֆլիս, Վրացական ԽՍՀ, ԽՍՀՄ - ապրիլի 8, 2018(2018-04-08), Թբիլիսի, Վրաստան), վրացի խորհրդային կինոդերասանուհի և երգչուհի։ Վրացական ԽՍՀ ժողովրդական արտիստ (1965)։


== Կենսագրություն ==
Լեյլա Աբաշիձեն ծնվել է 1929 թվականի օգոստոսի 1-ին Թբիլիսիում։ 
Կինեմատոգրաֆիայում Լեյլա Աբաշիձեի «կնքահայրը» եղել է ռեժիսոր Կոնստանտին Պիպինաշվիլի։ 1941 թվականին «Վրացֆիլմ» կինոստուդիայում անցկացվում էին «Քաջանա» ֆիլմում Քեթոյի դերակատարի համար լսումներ։ Լեյլային այնտեղ տարել էր հորաքույրը (Լեյլայի ծնողները բռնաճնշումների զոհ էին դարձել)։ Գեղեցիկ հագնված երեխաների շարքում Լեյլան առանձնանում էր իր գունաթափված զգեստով, անփութորեն կտրված սանրվածքով ու մաշված կոշիկներով։ Լսումների ժամանակ աղջիկները կատարում էին այն տեսարանը, երբ Քեթոն, ցնցված լինելով եղբոր համրությամբ, որի մեղավորն ինքն էր, լալիս է ու Աստծուն խնդրում վերադարձնել տղայի խոսելու ընդունակությունը։ Լեյլան այդ էպիզոդը խաղաց այնքան ճշմարտացի, այնպիսի կենցաղային մանրամասնություններով, որ մի քանի վայրկյան սենյակում լռություն տիրեց։ Այդպես Լեյլան ստացավ գլխավոր դեր։
1951 թվականին Լեյլա Աբաշիձեն ավարտել է Թբիլիսիի Շոթա Ռուսթավելու անվան թատերական ինստիտուտը (Դոդո Ալեքսիձեի կուրս)։
Լեյլա Աբաշիձեն նկարահանվել է ինչպես կինոկատակերգություններում, այնպես էլ դրամաներում։
1981 թվականին Լեյլա Աբաշիձեն՝ որպես ռեժիսոր, սեփական սցենարով (Լևան Չելիձեի հետ համատեղ) նկարահանել է «Թիֆլիս-Թարիզ և հետ» ֆիլմը՝ խաղալով Թեն Շարշավաձեի գլխավոր դերը։


== Ֆիլմագրություն ==


=== Դերասանուհի ===
1941 – Քաջանա – Քեթո
1945 – Ոսկե արահետ – Յուտա, էպիզոդիկ դեր
1947 – Բանաստեղծի օրորոցայինը – Նազիբրոլա
1951 – Գարում Սաքանում – Նինա
1953 – Քեթո և Կոտե
1954 – Ճպուռ – Մարինե
1955 – Նրանք իջել են լեռներից – Լելա
1956 – Մեր բակը – Մանանա
1957 – Փուշ – Լիա
1958 – Մայան Ցխնեթիից – Մայա
1959 – Որտեղ է քո երջանկությունը – Մզիա
1961 – Կյանքի նախաշեմին
1962 – Ես կպարեմ – Դոգմարա
1965 – Լեռների օրենքը – Ձիձիա
1965 – Ավտովթար
1966 – Հանդիպում լեռներում – դերասանուհի Լալի / Մզեվինար
1966 – Հանդիպում անցյալի հետ – Նինո
1969 – Վարպետաց վարպետի աջը
1970 – Սպասում
1976 – Իսկական թիֆլիսեցին և ուրիշները
1978 – Սինեմա
1981 – Թիֆլիս-Փարիզ և հետ
1982 – Ոչ բոլոր գիսաստղերն են մարում
1984 – Սուրամի բերդի լեգենդը
1985 – Երիտասարդ կոմպոզիտորի ճանապարհորդությունը
1986 – Շրջադարձ


== Ռեժիսոր ==
1981 – Թիֆլիս-Փարիզ և հետ


== Ճանաչում և պարգևներ ==
1964 – Չեչենա-Ինգուշական ԻԽՍՀ ժողովրդական արտիստ
1965 – Վրացական ԽՍՀ ժողովրդական արտիստ
1968 – Համամիութենական կինոփառատոնի մրցանակակիր «Մրցանակներ դերասանական աշխատանքի համար» անվանակարգում
1972 – Համամիութենական կինոփառատոնի մրցանակակիր «Մրցանակներ ռեժիսուրայի համար» անվանակարգում
Աշխատանքային կարմիր դրոշի շքանշան


== Ծանոթագրություններ ==


== Արտաքին հղումներ ==
Լեյլա Աբաշիձեն Internet Movie Database կայքում (անգլ.)
Լեյլա Աբաշիձեն RUSKINO.RU կայքում Archived 2014-09-09 at the Wayback Machine.
Նովոպավլովկա (գյուղ, Բաշտանկայի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1840 թվականին։
2001 թվականի տվյալներով Նովոպավլովկա գյուղում բնակվում էր 730 մարդ։ Բնակավայրը զբաղեցնում է 2481 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրեյ շրջան (Տեխաս)

Անվան այլ կիրառումների համար տե՛ս՝ Գրեյ շրջան (այլ կիրառումներ)Գրեյ շրջան (անգլ.՝ Gray County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 22 744 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 22 535 մարդ։ Շրջկենտրոնն է Փամպա (անգլ.՝ Pampa) բնակավայրը։ 


== Պատմություն ==
Գրեյ շրջանը կազմավորվել է 1876 թվականին։ Իր անվանումը ստացել է քաղաքացիական պատերազմի ժամանակաշրջանի փաստաբան և զինծառայող Փիտեր Գրեյի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Գրեյ շրջանի ընդհանուր մակերեսը կազմում է 2407 կմ², որից 2404 կմ²-ն զբաղեցնում է ցամաքը, իսկ 3 կմ²-ն կամ 0,1 %-ը՝ ջրային տարածքները։


=== Հարևան շրջաններ ===
Դոնլի շրջան (հարավ)
Քարսոն շրջան (արևմուտք)
Ռոբերտս շրջան (հյուսիս)
Ուիլեր շրջան (արևելք)


== Բնակչություն ==
2010 թվականի դրությամբ բնակչության թիվը կազմում էր 22 535 մարդ։ Բնակչության խտությունը կազմում էր 9 մարդ/կմ²։
Բնակչության թիվը 2000 թվականի դրությամբ կազմում էր 22 744 մարդ։ Առկա էր 8793 տնային տնտեսություն և 6049 ընտանիք։ Բնակչության խտությունը կազմում էր 9 մարդ/կմ²։ Հաշվվում էր 10 567 բնակելի շինություն՝ 4 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 82,15 %, սևամորթներ կամ աֆրոամերիկացիներ – 5,85 %, բնիկ ամերիկացիներ (հնդկացիներ) - 0,94 %, ասիացիներ – 0,39 %, խաղաղօվկիանոսյան կղզիների բնակիչներ - 0,02 %, այլ ռասաների ներկայացուցիչներ – 8,23 %, երկու կամ ավելի ռասաների ներկայացուցիչներ – 2,42 %: Իսպանախոսները կամ լատինոամերիկացիները կազմում են բնակչության 13,01 %-ը (անկախ ռասայից)։
Բնակչության տարիքային կազմը հետևյալն էր՝ 24 % - մինչև 18 տարեկան, 8,4 % - 18-24 տարեկան, 27,2 % - 25-44 տարեկան, 22,3 % - 45-64 տարեկան և 18,1 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 104 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 103,7 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
1949-50 NBA մրցաշրջան

1949-50 NBA մրցաշրջան, NBA-ի 4-րդ մրցաշրջանն է։ Մրցաշարն ավարտվեց Մինեապոլիս Լեյքերսի հաղթանակով ընդդեմ Սիրաքոզ Նացիոնալսի 4-2 ընդհանուր հաշվով։


== Նշանավոր դեպքեր ==
Վեց թիմ (Սիրաքյուզ Նեյշընլս, Թրայ-սիթի Բլեքհոքս, Անդերսոն Փեյսերս, Շեյբոգան Ռեդ Սկինս, Վոթերլու Հոքս և Դենվեր Նագեթս) տեղափոխվեցին Բասկետբոլի Ազգային Լիգաայից Ամերիկայի բասկետբոլի ասոցիացի(ԱԲԱ), փակվեց Փրովիդենս Սթրիմռոլլերս ակումբը, իսկ Ինդիանապոլիս Ջեթսը անվանափոխվեց Ինդիանապոլիս Օլիմպիանսի։ Միավորումների արդյունքում այն սկսվեց անվանվել Բասկետբոլի ազգային ասոցիացիա (NBA)։
Մրցույթում թիմերի շատացման պատճառով, որոշվեց բաժանել երեք դիվիզիոնի։


== Արտաքին հղումներ ==
http://www.nba.com/ 1949-50 NBA մրցաշրջան. պաշտոնական կայք